cyanic-selkie/wikianc huggingface dataset:
แดลลัส ฟิวเอล
เข้าร่วมการแข่งขันโอเวอร์วอชต์ลีก (2560–ปัจจุบัน)
หลังจากสัปดาห์ของการพิจารณา เมื่อวันที่ 20 กันยายน บลิซซาร์ดได้ประกาศทางการว่าทีมเอ็นวีนั้นได้สิทธิในสาขาแดลลัสโอเวอร์วอตช์ลีก ทำให้พวกเขาได้เข้าเป็นหนึ่งในสิบสองทีมที่เข้าแข่งขันรายการนี้ เมื่อวันที่ 5 ตุลาคม ชื่อของแฟรนไชน์ได้รับการเผยในชื่อ แดลลัส ฟิวเอล    ในช่วงปลายเดือนตุลาคม ฟิวเอล ได้ประกาศว่า สกอตต์ "Custa" เคนเนดี และ เฟลิกซ์ "xQc" เลงเยล ได้เข้าเป็นสมาชิกของทีมที่มีอยู่เดิมได้แก่ chipshajen, cocco, EFFECT, HarryHook, Mickie, Seagull, และ Taimou  จึงเป็นสมาชิกจากแปดประเทศจากสี่ทวีป ฟิวเอลได้เข้าร่วมในฤดูกาลที่ 1 ของ OWL ในฐานะทีมที่มีความนานาชาติมากที่สุดด้วย
ในเดือนธันวาคม 2560 ฟิวเอลไม่ได้พ่ายในการแข่งขันครั้งแรกสุด ในการแข่งขันก่อนฤดูกาลของ OWL โดยเอาชนะคู่แข่งท้องถิ่นอย่างฮิวสตัน เอาต์ลอวส์ (3–2) และ ฟลอริดา เมย์เฮม (3–1) และถือเป็นการลงสนามครั้งแรกอย่างเป็นทางการของ Custa และ xQc ด้วย
ชื่อ
เนื่องจากแฟรนซ์ไชน์นั้นตั้งอยู่ที่เมืองแดลลัส รัฐเท็กซัส โดยสร้างชื่อจากชื่อจริง ๆ ของเมืองแดลลัสและปริมณฑล รวมทั้งต้องการให้ชื่อนั้น "ดึงดูดแฟน ๆ อีสปอร์ต แฟนคลับท้องถิ่น และแฟนเกมส์" ซึ่งเป็นสิ่งสำคัญยิ่งในกระบวนการตั้งชื่อ กลุ่มลงทุนใหม่ชื่อ Hersh Interactive Group นำโดย Dallas-based Kenneth Hersh ยังต้องการให้รักษาความผูกพันระหว่างรากฐานของรัฐเท็กซัสที่เชื่อมโยงกับมรดกอันมากมายของ Hersh ในอุตสาหกรรมพลังงาน ด้วยเกณฑ์ทั้งหมดชื่อ Dallas Fuel จึงถูกเลือกใช้ในที่สุด
Hastr0 เจ้าของและชาวรัฐเท็กซัสได้อธิบายเพิ่มเติมในภายหลังว่าด้วยวัฒนธรรมของแดลลัสและเศรษฐกิจ ที่ประสานเข้าด้วยกันอย่างรุนแรงกับภาคพลังงาน ชื่อที่จะทำให้แฟนคลับพอใจจะต้องเป็น "สิ่งที่พวกเขาสามารถเรียกได้ว่าเป็นเจ้าของซึ่งนั่นแสดงที่มาถึงเมืองแดลลัส" จึงเป็นที่มาของชื่อตามที่กล่าวมาแล้วข้างต้น
การคัดตัวเข้าเล่นในลีกออลสตาร์
รายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
ซงเขียม
ซงเขียม (มีบทบาทระหว่างค.ศ. 190-220) มีชื่อในภาษาจีนกลางว่า ซ่ง เชียน เป็นนายทหารผู้รับใช้ขุนศึกซุนเซ็กและซุนกวน ในช่วงปลาย ราชวงศ์ฮั่นตะวันออกและต้นยุคสามก๊กของจีน
ประวัติ
ข้อมูลเกี่ยวกับประวัติของซงเขียมมีอยู่น้อยและกระจายอยู่ตามบทชีวประวัติตของบุคคลที่มีชื่อเสียงต่าง ๆ จำนวนมากในจดหมายเหตุสามก๊ก แหล่งข้อมูลที่เชื่อถือได้ของประวัติศาสตร์ช่วงปลายยุคราชวงศ์ฮั่นตะวันออกและยุคสามก๊ก ภูมิลำเนา (เช่น บ้านเกิด บ้านบรรพบุรุษ ) ชื่อรอง ยศและตำแหน่ง และข้อมูลส่วนบุคคลอื่น ๆ ของซงเขียมไม่ถูกบันทึกไว้ในประวัติศาสตร์
ซงเขียมเริ่มต้นรับราชการภายใต้การนำของขุนศึกซุนเซ็กในราวปี ค.ศ. 195 ไม่นานหลังจากที่ซุนเซ็กเอาชนะขุนศึกอริอย่างเล่าอิ้วระหว่างการพิชิตภูมิภาคกังตั๋ง หลังจากซุนเซ็กเสียชีวิตในปี ค.ศ. 200 ซงเขียมยังคงรับราชการภายใต้ซุนกวนน้องชายและผู้สืบทอดตำแหน่งของซุนเซ็ก
ระหว่างปี ค.ศ. 214 ถึง 215 ซงเขียมร่วมรบในฝ่ายซุนกวนในยุทธการที่หับป๋า (ยุทธการที่ท่าข้ามเสียวเกียว) กับกองกำลังของโจโฉขุนศึกอริ ในช่วงหนึ่งของการรบในช่วงแรก หน่วยทหารที่นำโดยซงเขียมและชีเซ่งถูกสกัดเส้นทางโดยกองทหารที่นำโดยเตียวเลี้ยวขุนพลของโจโฉ ขณะที่ซงเขียมและชีเซ่งกำลังถอยหนี พัวเจี้ยงนายทหารอีกคนของซุนกวนได้ไล่ตามและประหารทหารที่หลบหนีไปสองคน และบังคับให้ทหารคนอื่น ๆ หันกลับไปรบ อย่างไรก็ตาม ซุนกวนและกองทัพประสบความพ่ายแพ้อย่างย่อยยับที่ท่าข้ามเสียวเกียวอย่างแทบเอาชีวิตไม่รอด
ซงเขียมร่วมรบในยุทธการที่อิเหลง/จูเต๋ง ในปี ค.ศ. 221–222 ภายใต้การบังคับบัญชาของลกซุนขุนพลของซุนกวน ในการรบกับทัพของเล่าปี่ อดีตพันธมิตรที่กลายเป็นศัตรูของซุนกวน ในระหว่างการยุทธการ ซงเขียมโจมตีและทำลายค่ายศัตรูห้าแห่งและสังหารนายทหารผู้บังคับบัญชาของค่ายเหล่านั้น เมื่อเล่าปี่ล่าถอยไปที่เป๊กเต้เสีย (白帝城 ไป๋ตี้เฉิง) หลังจากพ่ายแพ้ในยุทธการที่อิเหลง ซงเขียมเสนอให้โจมตีเป๊กเต้เสียเพื่อจับตัวเล่าปี่ แต่ลกซุนไม่เห็นด้วยเพราะเห็นว่าโจผีศัตรูอีกคนของซุนกวนอาจใช้ประโยชน์จากสถานการณ์เพื่อรุกรานดินแดนของซุนกวน ไม่ทราบแน่ชัดว่าซงเขียมเป็นอย่างไรต่อไปหลังยุทธการที่อิเหลง
ในนิยายสามก๊ก
นิยายอิงประวัติศาสตร์ในศตวรรษที่ 14 เรื่องสามก๊กเป็นนวนิยายที่เล่าเรื่องเหตุการณ์ก่อนและระหว่างยุคสามก๊กของจีน ในนวนิยาย ซงเขียมถูกสังหารโดยลิเตียนขุนพลของขุนศึกโจโฉ ในระหว่างยุทธการที่หับป๋า ในปี ค.ศ. 214–215
สมบัติ จันทรวงศ์
ศาสตราจารย์ สมบัติ จันทรวงศ์ เป็น นักวิจัยดีเด่นแห่งชาติประจำปี 2538 อดีตศาสตราจารย์ประจำสาขาการเมืองการปกครอง คณะรัฐศาสตร์ มหาวิทยาลัยธรรมศาสตร์ กรรมการสาขารัฐศาสตร์และรัฐประศาสนศาสตร์ สำนักงานคณะกรรมการสภาวิจัยแห่งชาติ ผู้เชี่ยวชาญด้านปรัชญาการเมืองคนสำคัญของประเทศและเป็นผู้บุกเบิกการสอนวิชาปรัชญาการเมืองและความคิดทางการเมืองในประเทศไทย จนได้รับการกล่าวขานว่า "เพลโตเมืองไทย"
ประวัติ
ศาสตราจารย์ สมบัติ จันทรวงศ์ หรือ ศาสตราจารย์ ดร.สมบัติ จันทรวงศ์ เกิดวันที่ 7 กุมภาพันธ์ พ.ศ. 2488 ณ จังหวัดสงขลา เป็นอดีตอาจารย์คณะรัฐศาสตร์ มหาวิทยาลัยธรรมศาสตร์ สาขาการเมืองการปกครอง ได้ประกาศลาออกเพื่อแสดงความรับผิดชอบหลัง ถูกสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลว่า เป็นผู้ถือครองทรัพย์สินแทน(นอมินี) ครอบครัว พล.อ.เสถียร เพิ่มทองอินทร์ อดีตปลัดกระทรวงกลาโหม เมื่อวันที่ 27 กุมภาพันธ์ พ.ศ. 2556
วิถีโคจรไฮเพอร์โบลา
ในกลศาสตร์วงโคจรหรือกลศาสตร์ท้องฟ้า วิถีโคจรไฮเพอร์โบลา (hyperbolic trajectory) คือ วงโคจรการเคลื่อนที่ภายใต้ความโน้มถ่วงของวัตถุที่มีความเยื้องศูนย์กลางของวงโคจรมากกว่า 1 โดยปกติแล้ว วัตถุที่เคลื่อนที่บนวงโคจรนี้จะเคลื่อนที่ห่างจากวัตถุท้องฟ้าศูนย์กลางอย่างไปไม่สิ้นสุด
วิถีโคจรแบบนี้ก็เป็นวิถีโคจรหลุดพ้นเช่นเดียวกับวิถีโคจรพาราโบลา อย่างไรก็ตาม พลังงานวงโคจรจำเพาะของวัตถุบนวิถีโคจรไฮเพอร์โบลามีค่ามากกว่า 0 (ในขณะที่วิถีโคจรพาราโบลาจะเป็น 0 พอดี) นั่นคือวัตถุจะมีพลังงานจลน์แม้ที่ระยะอนันต์ ต่างจากวิถีโคจรพาราโบลาที่จะสูญเสียพลังงานจลน์ที่ระยะอนันต์
สมการ
เส้นโค้งวิถีวงโคจรที่แสดงเป็นระบบพิกัดเชิงขั้ว (r, \phi) ของระยะห่าง r และ มุมกวาดจริง \phi โดยมีจุดโฟกัสเป็นจุดกำเนิดแสดงได้เป็น
โดย e คือความเยื้องศูนย์กลาง ส่วน L คือเลตัสเรกตัม สำหรับกรณีของไฮเพอร์โบลานั้นจะมีค่า e>1 ตัวส่วนจะเป็นศูนย์ที่ หรือ  ดังนั้นที่  ระยะห่างจากจุดโฟกัสจะกลายเป็น
กึ่งแกนเอกของวิถีโคจรไฮเพอร์โบลาจะนิยามในลักษณะทำนองเดียวกับในวงโคจรวงรีได้เป็น
โดยในที่นี้ a<0
หรืออาจเลือกเปลี่ยนเครื่องหมาย a เป็นบวก แล้วเขียนใหม่ได้เป็น
ระยะห่างจุดใกล้ที่สุดเมื่อมุมกวาดจริง \phi = 0 จะเป็น
ความเร็วที่ระยะไกลเป็นอนันต์
โดยในที่นี้
ความเร็วในวิถีโคจร
ในวิถีโคจรไฮเพอร์โบลาอัตราเร็วในวงโคจร v คำนวณได้เป็น:
โดยในที่นี้
วัดป่ามะไฟ
วัดป่ามะไฟ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี และเป็นที่ตั้งของสำนักปฏิบัติธรรมประจำจังหวัดปราจีนบุรี แห่งที่ 5
อาคารเสนาสะที่สำคัญ ได้แก่ อุโบสถ กว้าง 14 เมตร ยาว 63 เมตร สร้างเสร็จเมื่อ พ.ศ. 2531 ศาลาการเปรียญ กว้าง 15 เมตร ยาว 45 เมตร สร้างเสร็จเมื่อ พ.ศ. 2525 ศาลาธรรมสังเวช กว้าง 14 เมตร ยาว 37 เมตร สร้างเสร็จเมื่อ พ.ศ. 2510 วิหารสมเด็จพระพุฒาจารย์ (โต พรหมรังสี) กว้าง 10 เมตร ยาว 12 เมตร สร้างเสร็จเมื่อ พ.ศ. 2537 เจดีย์ธาตุ กว้าง 9 เมตร ยาว 9 เมตร สร้างเสร็จเมื่อ พ.ศ. 2547 และกุฎิกัมมัฏฐานกว้าง 4 เมตร ยาว 4 เมตร จำนวน 70 หลัง
อัมพร แหวนเพชร
อัมพร แหวนเพชร เป็นนักร้องลูกทุ่งหญิงเสียงดี ที่ร้องเพลงช้าได้ดีเป็นพิเศษ เธอมีผลงานออกมาหลายชุดแล้วทั้งในแบบผลงานเดี่ยว และผลงานกลุ่ม โดยมีผลงานเป็นที่รู้จักของแฟนเพลงหลายเพลง
ประวัติ
อัมพร แหวนเพชร มีชื่อจริงว่า สุภาภรณ์ เหรียญเพชร มีชื่อเล่นว่า เกด เกิดเมื่อวันพฤหัสบดีที่ 29 กรกฎาคม พ.ศ. 2514 ที่ อ. อู่ทอง จ.สุพรรณบุรี เป็นบุตรนายหก และนางหอม เหรียญเพชร มีพี่น้อง 4 คน โดยอัมพรเป็นน้องคนสุดท้อง
ชีวิตในวัยเด็กพบกับความลำบากมาโดยตลอด เนื่องจากครอบครัวเป็นเกษตรกรยากจน ที่ไม่มีที่ทำกิน เธอต้องตื่นตั้งแต่เช้ามืด เพื่อช่วยทางบ้านเก็บพริกในไร่มาตั้งแต่จำความได้ อาหารการกินนานๆครั้งจึงจะได้กินดีๆกับเขา บ้านที่ใช้อยู่อาศัย ก็เรียกว่ากระต๊อบก็น่าจะได้ แต่อัมพร เป็นเด็กที่ชื่นชอบการร้องเพลงลูกทุ่งมาก โดยเธอบอกว่าเธอได้เชื้อมาจากแม่ที่ร้องเพลงได้เพราะมาก และมีเสียงเหมือนผ่องศรี วรนุชมาก แต่ไม่มีโอกาสเป็นนักร้องเพราะหนีตามพ่อของเธอมา
จนกระทั่งเมื่อเรียนถึงชั้นประถมศึกษาปีที่ 4 ครูชนะ พุทธิมัย ครูประจำชั้นคนใหม่ของเธอได้เห็นแววในการเป็นนักเรียนของลูกศิษย์ จึงฝึกสอนให้ร้องเพลง และพาไปประกวดตามเวทีต่างๆ ทั้งระดับอำเภอ และจังหวัด แต่ด้วยความที่เป็นคนขี้อาย และร้องค่อมจังหวะ เธอจึงตกรอบอยู่ร่ำไป ในที่สุดครูก็เบื่อที่จะผลักดัน พอจบชั้น ป.6 อัมพร จึงกลับไปเป็นสาวชาวไร่พริก ไร่อ้อยตามเดิม
ในช่วงอายุ 14 - 15 เมื่อมีเวลาว่าง อัมพรก็ไปฝึกร้องเพลงในวงดนตรีของญาติๆ และได้ร้องตามงานบวชงานแต่ง ได้รับค่าจ้างคืนละ 50 บาท แต่นานๆ จะมีงานสักที เมื่อความสามารถในการร้องเพลงดีขึ้น เธอก็ไปร้องตามสวนอาหารเล็กๆ ในอำเภอ ได้ค่าจ้างวันละ 50 บาท ต่อมาขยับไปร้องระดับจังหวัด ได้ค่าจ้างเพิ่มเป็น 100 บาท ต่อมาก็เคยย้ายไปร้องถึงจังหวัดลพบุรี แต่การที่ชีวิตไม่ดีขึ้นเธอจึงตัดสินใจเลิกชีวิตนักร้อง และกลับมาเป็นสาวชาวไร่แตงกวา แต่ทำได้ไม่นาน ความอยากเป็นนักร้องของเธอก็กลับมาอีก จึงตัดสินใจเดินทางเข้ากรุงเทพเป็นครั้งแรกในชีวิต และมาพักอยู่กับพี่สาว ซึ่งได้พาเธอมาสมัครเป็นนักร้องตามห้องอาหาร แต่สีสันและบรรยากาศของห้องอาหารในเมืองหลวงที่แตกต่างจากต่างจังหวัดอย่างมาก ทำให้เธอไม่กล้าร้อง และตัดสินใจจะเดินทางกลับบ้านที่ต่างจังหวัด
เข้าสู่วงการ
แต่พอดีพี่สาวของเธออ่านพบข่าวในหนังสือพิมพ์ว่า บริษัท ชัวร์ ออดิโอ จัดการประกวดเงาเสียง สุนารี ราชสีมา อัมพร ซึ่งชอบร้องเพลงของสุนารีอยู่แล้ว จึงตัดสินใจควักกระเป๋าซื้อเทปเปล่ามาอัดเสียงของตัวเอง และเทปของสุนารีเพื่อใช้ในการศึกษาแนวการร้อง ก่อนจะส่งเทปมาให้ทางบริษัทพิจารณา และปรากฏว่าเธอติด 1 ใน 16 คนสุดท้าย ได้เข้ามาร้องชิงชนะเลิศที่เวทีฟาร์มจระเข้สมุทรปราการ เมื่อ 16 มีนาคม 2538 (บางตำราบอกปี 2539) และก็ปรากฏว่าอัมพรคว้าชัยชนะบนเวทีประกวดเป็นครั้งแรกในชีวิต และต่อมาก็เข้าเป็นนักร้องอาชีพในสังกัดของชัวร์ ออดิโอ ก่อนที่จะมีผลชิ้นแรกชื่อ " นางรอ " ที่มีเพลงเอกคือ " นางรอ " ซึ่งร้องแก้เพลง "สั่งนาง" ของ มนต์สิทธิ คำสร้อย "ที่กำลังโด่งดังอย่างสุดๆในช่วงนั้นออกมา และนับตั้งแต่นั้น เธอก็ผลิตผลงานเพลงออกมามากมายหลายชุด จวบจนถึงปัจจุบัน
รายชื่ออัลบั้ม (ผลงานเดี่ยว)
สังกัด ชัวร์ ออดิโอ '''ชุดที่ 1 นางรอ (กรกฎาคม 2539) '''ชุดที่ 2 คิดถึงจริงหรือคะ (กันยายน 2540) '''ชุดที่ 3 มือที่สาม (กุมภาพันธ์ 2543) '''ชุดที่ 4 เขาชื่นเราช้ำ (1 ตุลาคม 2544)
สังกัด ยูทู เรคคอร์ด '''อบรมตัวเอง (28 มิถุนายน 2547)
การถ่ายทอดสดทางโทรทัศน์
การถ่ายทอดสดทางโทรทัศน์ (Live television) เป็นการถ่ายทอดสดทางโทรทัศน์ ปัจจุบันรายการที่ออกอากาศทางโทรทัศน์ส่วนใหญ่มักจะเป็นการบันทึกภาพและเสียงเอาไว้ก่อนเวลาออกอากาศ ส่วนรายการที่มีการถ่ายทอดสดมักจะเป็นรายการข่าว รายการมอบรางวัล รายการแข่งขันกีฬา เป็นต้น แต่ทว่า เดิมทีนั้นรายการโทรทัศน์ในยุคแรก ๆ นั้นมักจะเป็นรายการถ่ายทอดสด จนกระทั่งถึงช่วงปลายคริสต์ทศวรรษ 1950 เมื่อเทคโนโลยีวิดีโอเทปเกิดขึ้น ทำให้การบันทึกภาพและเสียง และการฉายซ้ำนั้นทำได้ง่ายขึ้น จนความจำเป็นในการถ่ายทอดสดนั้นลดน้อยลงไป ขึ้นอยู่กับรูปแบบของแต่ละรายการโทรทัศน์
การถ่ายทอดสดทางโทรทัศน์อาจมีการถ่ายทอดช้ากว่าเวลาจริง (delay) เนื่องจากอาจมีการแก้ไขรายการอย่างกะทันหัน หรือเพื่อป้องกันความผิดพลาดที่อาจจะเกิดขึ้นได้บางประการ เช่น เมื่อมีเหตุการณ์ที่ไม่คาดคิดเกิดขึ้น ที่ทางรายการหรือทางสถานีเห็นว่าไม่ควรออกอากาศออกไป หรือมีการกระทำ หรือการใช้คำพูด หรือมีเสียงหรือภาพสอดแทรกเข้ามา ที่ไม่เหมาะสมต่อการออกอากาศสดทางโทรทัศน์ ก็จะสามารถเซ็นเซอร์ได้ โดยสั่งตัดภาพหรือตัดเสียงที่เป็นปัญหาออกไป หรือสั่งยุติการถ่ายทอดสด ได้อย่างทันเวลา ก่อนที่ภาพหรือเสียงนั้นจะได้ออกอากาศไปจริง ๆ
ประเภทของการถ่ายทอดสด
จากวันแรกของโทรทัศน์จนถึงประมาณ ค.ศ. 1958 รายการโทรทัศน์ในยุคแรก ๆ นั้นมักจะเป็นรายการถ่ายทอดสด ยกเว้นบางรายการ แม้ว่าวิดีโอเทปจะถูกประดิษฐ์ขึ้นในปี ค.ศ. 1956 แต่ก็มีค่าใช้จ่ายสูงถึง 300 ดอลลาร์สหรัฐต่อหลอดต่อชั่วโมง (เทียบเท่ากับ 2,821 ดอลลาร์สหรัฐ ในปี 2019) ซึ่งหมายความว่าสามารถนำมาใช้ได้เท่าที่จำเป็นเท่านั้น บางประเภท เช่น ละครโททัศน์ ใช้การถ่ายทอดสดไปจนถึงช่วงกลางยุค 70
โดยทั่วไป รายการโทรทัศน์ที่ถ่ายทอดสดนั้น เป็นเรื่องปกติมากขึ้นสำหรับการออกอากาศเนื้อหาที่ผลิตโดยเฉพาะสำหรับโทรทัศน์เชิงพาณิชย์ในช่วงปีแรก ๆ ของสื่อ ก่อนที่เทคโนโลยีวิดีโอเทปจะเกิดขึ้น เมื่อเครื่องบันทึกวิดีโอเทป (VTR) แพร่หลายมากขึ้น รายการบันเทิงหลายรายการจึงได้ใช้การบันทึกเทป และมีการแก้ไขก่อนออกอากาศแทนการถ่ายทอดสด
รายการภาคเช้า
สถานีโทรทัศน์หลายช่องทั่วโลกให้รายการโทรทัศน์ที่ออกอากาศในช่วงเช้า ออกอากาศในรูปแบบการถ่ายทอดสด ซึ่งรายการโทรทัศน์ที่ออกอากาศในช่วงเวลาดังกล่าวมักจะเป็นรายการข่าว หรือบางครั้งเป็นทอล์กโชว์ ซึ่งรายการทอล์กโชว์ที่ออกอากาศตอนกลางวันและตอนดึกส่วนใหญ่จะถ่ายทำไว้ก่อนหน้านี้ในวันนั้น และทำการแก้ไขเพื่อออกอากาศในภายหลัง
รายการข่าว
สถานีโทรทัศน์ทุกช่องให้บริการการถ่ายทอดสดทางโทรทัศน์เป็นประจำในรายการนำเสนอข่าว ซึ่งต้องการข่าวสารที่ได้รับมาล่าสุด และทันเหตุการณ์ เริ่มจากข่าวภาคเช้า ก่อนจะขยายไปยังข่าวภาคเที่ยง ข่าวภาคเย็น ข่าวภาคค่ำ และข่าวภาคดึก
รายการบันเทิง
การกำหนดเวลาของรายการบันเทิงสดอาจมีความซับซ้อนในประเทศที่มีหลายเขตเวลา เช่น เม็กซิโก แคนาดา และสหรัฐ ที่จะออกอากาศสดในโซนเวลาตะวันออกสุด แต่อาจมีความล่าช้าในการออกอากาศในเวลาดั้งเดิมในท้องถิ่น ตลาดตะวันตก (แม้ว่าในช่วงทศวรรษที่ผ่านมา แคนาดาและเม็กซิโก จะมีการถ่ายทอดสดเหตุการณ์สำคัญทั้งหมดพร้อมกันทั่วทุกภูมิภาค)
ในอดีต การถ่ายทอดสดกีฬาทั่วโลก และรายการข่าวต่างประเทศ มักจะออกอากาศสดในทุกโซนเวลาทั่วโลก หลายรายการเริ่มออกอากาศสดในทุกโซนเวลาทั่วโลกเพื่อหลีกเลี่ยงความต้องการที่จะหลีกเลี่ยง "สปอยเลอร์" ผ่านทางอินเทอร์เน็ตและโซเชียลมีเดียเมื่อเริ่มมีอาการในช่วงปลายยุค 2000 เป็นเวลาหลายทศวรรษที่ผ่านมา รางวัลออสการ์มีการถ่ายทอดสดอย่างต่อเนื่องในอะแลสกาและทั้งสองฝั่งของสหรัฐ (และตอนนี้รวมถึงฮาวายและอเมริกันซามัวในช่วงปลายปี 2010) และเริ่มมีการถ่ายทอดสดในรางวัลลูกโลกทองคำ ตั้งแต่ต้นปี ค.ศ. 2010 รวมถึงรางวัลไพรม์ไทม์เอมมีและรางวัลแกรมมี ซึ่งก็มีการออกอากาศสดในทุกภูมิภาคในสหรัฐเช่นกัน
รางวัลบางรายการ เช่น บิลบอร์ดมิวสิกอวอร์ด และ เอ็มทีวีวิดีโอมิวสิกอะวอดส์ ได้เปลี่ยนเป็นประจำทุกปีระหว่างการถ่ายทอดช้ากว่าเวลาจริง และถ่ายทอดสดทั่วประเทศตั้งแต่กลางปี ค.ศ. 2010 ซึ่งเป็นผลมาจากการลดลงของผู้ชมทั่วรายการทีวีในถ่ายทอดสดในช่วงเวลาเดียวกัน
กีฬาและกิจกรรมอื่น ๆ
ในปัจจุบัน การแข่งขันกีฬาที่สำคัญ เช่น ซูเปอร์โบวล์, ฟุตบอลโลก และ กีฬาโอลิมปิก มีการถ่ายทอดสดทั้งหมดในทุกประเทศทั่วโลก โดยดำเนินการโดยผู้แพร่ภาพกระจายเสียงระดับนานาชาติอย่างเป็นทางการของเกมดังกล่าว
ในประเทศที่มีพระมหากษัตริย์ทรงเป็นประมุข มักจะมีพระราชพิธี จึงทำให้มักจะมีการถ่ายทอดสดในพระราชพิธีส่วนมากอีกด้วย
การใช้งานระบบถ่ายทอดสด
รายการโทรทัศน์ที่ถ่ายทอดสดมักใช้อุปกรณ์ แม้ในการเขียนโปรแกรมสคริปต์เพื่อใช้ประโยชน์จากสิ่งเหล่านี้ ก็มักจะประสบความสำเร็จในแง่ของการดึงดูดผู้ชม
ธรรมชาติของการถ่ายทอดสดทางโทรทัศน์ที่ไม่มีการแก้ไข สามารถสร้างปัญหาให้กับผู้แพร่ภาพกระจายเสียงได้ เนื่องจากมีความเป็นไปได้ที่จะเกิดอุบัติเหตุ เช่น พิธีกรถูกขัดจังหวะหรือถูกคุกคามโดยผู้ชมบางคน และช่องมักจะออกอากาศรายการถ่ายทอดสดในความล่าช้าเล็กน้อย (โดยปกติจะเป็นวินาทีหลักเดียวเท่านั้น) เพื่อให้พวกเขามีความสามารถในการตรวจจับคำและรูปภาพในขณะที่ยังคงการออกอากาศเป็น "สด" ที่สุด
เดอะดาร์กไซด์ออฟเดอะมูน
เดอะดาร์กไซด์ออฟเดอะมูน (The Dark Side of the Moon) เป็นสตูดิโออัลบั้มลำดับที่ 8 ของวงโพรเกรสซีฟร็อคสัญชาติอังกฤษ พิงก์ ฟลอยด์ อัลบั้มได้วางจำหน่ายในวันที่ 1 มีนาคม ค.ศ. 1973 ผ่านทางค่ายฮาร์เวสต์เรเคิดส์ ประกอบด้วยซิงเกิลทั้งหมด 10 แทร็ค ใช้เวลาทั้งหมด 43 นาที โดยสมาชิก 4 คนได้แก่ ได้แก่ เดวิด กิลมอร์ ทำหน้าที่ร้องนำ มือกีตาร์ และโปรดิวเซอร์, นิค เมสัน ทำหน้าที่เป็นฝ่ายเทคนิค แต่งเสียงเพลง, โรเจอร์ วอเทอร์ส มือเบสกีตาร์ นักร้องประสานเสียง และริชาร์ด ไรท์ มือคีย์บอร์ด/ร้องประสานเสียง อัลบั้มได้ถ่ายทอดธีมเกี่ยวกับการพิพาท (Conflict), ความโลภ (Greed), ช่วงเวลา (Time) และปัญหาทางสภาพจิต (Mental illness) โดยได้รับแนวความคิดขึ้นจากช่วงบันทึกเสียงแรกๆของวง รวมถึงการแสดงสดต่างๆที่ผ่านมา ซึ่งโดยหลักแล้วมาจาก ซิด บาร์เร็ตต์ หัวหน้าวง ที่ได้ป่วยทางสภาพจิตจนออกจากวงไปในปี ค.ศ. 1968 อัลบั้มได้นำเสนอรูปแบบทางดนตรึใหม่คือลดช่วงบรรเลงขยายทางดนตรีลง ซึ่งแตกต่างจากอัลบั้มนี้ที่เน้นนำเสนอท่อนขยาย
การบันทึกเสียงของวงได้เริ่มขึ้นตั้งแต่ระหว่างช่วงแสดงสด โดยในเวอร์ชันแรก ๆ ได้ทำไว้ก่อนหน้านั้นหลายเดือน ก่อนการบันทึกเสียงที่สตูดิโอจะเริ่มขึ้น ซึ่งได้แบ่งออกเป็น 2 ส่วน คือในปี ค.ศ. 1972 และในปี ค.ศ. 1973 ที่แอบบีโรดสตูดิโอ ณ กรุงลอนดอน วงได้นำเทคโนโลยีทางดนตรีที่นับว่าทันสมัยที่สุดในขณะนั้นเข้ามาใช้ในการบันทึกเสียง ไม่ว่าจะเป็น การบันทึกระบบมัลติแทร็ก (MTR) และการใช้ม้วนเทป รวมไปถึงการใช้เครื่องสังเคราะห์เสียงระบบอนาล็อกเข้าไปสอดแทรกในหลายท่อนของอัลบั้ม และการนำเสนอปรัชญาเข้าสู่งานดนตรี สำหรับส่วนของหน้าปกของอัลบั้ม ได้รับการออกแบบโดย สตอร์ม ทอร์เกอร์สัน (Storm Thorgerson) เป็นรูปภาพของปริซึมที่รับแสงแล้วกระจายแสงออกเป็นแสงสีรุ้ง ซึ่งมีความหมายแทนถึงแสงสีบนเวทีอีกด้วยรวมไปถึงการเข้าถึงธีมในเนื้อเพลง อ้างจากริชาร์ท ไรท์ ที่เขาต้องการการออกแบบที่ "เรียบง่ายและชัดเจน"
เดอะดาร์กไซด์ออฟเดอะมูน ได้กลายเป็นอัลบั้มที่ประสบความสำเร็จมากที่สุดของวงและในวงการดนตรีโปรเกรสซีฟร็อค เป็นอัลบั้มที่ทำรายได้กว่า 45 ล้านชุดทั่วโลกหรือสูงที่สุดเป็นอันดับ 2 ของโลก ตามหลังอัลบั้ม ทริลเลอร์ ของไมเคิล แจ็กสัน และเคียงคู่กับอัลบั้ม แบ็กอินแบล็ก ของ เอซี/ดีซี อัลบั้มได้ไต่ขึ้นไปอยู่อันดับ 1 ของ บิลบอร์ด 200 สามารถคงอยู่ได้ภายในอาทิตย์เดียว แต่ก็ยังคงยืนหยัดบนชาร์ทต่อเนื่องกว่า 741 สัปดาห์ ซึ่งก็คือระหว่างปี ค.ศ. 1973-1988 นับเป็นอัลบั้มที่ยืนหยัดอยู่บนชาร์ดได้ยาวนานที่สุดในประวัติศาตร์อัลบั้มทั่วโลก อัลบั้มยังได้รับการทำใหม่อีก 2 ครั้ง และได้รับการโคเวอร์อีกหลายครั้ง โดยเฉพาะในซิงเกิล "Money" และ "Us and Them" เดอะดาร์กไซด์ออฟเดอะมูน ยังได้กลายเป็นอัลบั้มที่ยอดนิยมที่สุดของวง โดยได้รับคำวิจารณ์เชิงบวกจากหลายสำนักและได้จัดอันดับให้เป็นหนึ่งในอัลบั้มที่ยิ่งใหญ่ที่สุดตลอดกาลอีกด้วย
องค์การบริหารส่วนตำบลบ้านไผ่
องค์การบริหารส่วนตำบลบ้านไผ่ เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น ตั้งอยู่ทางทิศใต้ของจังหวัดห่างจากตัวจังหวัดประมาณ 40 กิโลเมตร มีลักษณะทางกายภาพเป็นที่ลุ่มสลับที่ดินลักษณะลูกคลื่น มีความสูงประมาณ 160-180 เมตร จากระดับน้ำทะเล โดยครอบคลุมพื้นที่ของตำบลบ้านไผ่ (นอกเขตเทศบาลเมืองบ้านไผ่) ทั้งหมด 32.95 ตารางกิโลเมตร
ที่ตั้งและอาณาเขต
องค์การบริหารส่วนตำบลบ้านไผ่ ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
แต่ก่อนแต่เดิมนั้น บริเวณพื้นที่ของตำบลบ้านไผ่นี้ มีหมู่บ้านต่างๆ คือ บ้านเกิ้ง บ้านหนองแวงไร่ บ้านเป้า บ้านหนองผือ บ้านธาตุ เป็นต้น โดยขึ้นอยู่กับการปกครองของตำบลบ้านเป้า อำเภอชนบท
เมือปีพ.ศ. 2470 ประชากรได้ขยายออกไปอาศัยตามไร่นาจึงทำให้มีความเจริญมากขึ้น จนได้แยกหมู่บ้านออกจากตำบลบ้านเป้า แล้วตั้งเป็นตำบลใหม่ขึ้นมาเพื่อความสะดวกในการบริหาร โดยขณะนั้นบ้านเกิ้งมีสภาพเป็นหมู่บ้านใหญ่มีประชากรหนาแน่นและมีความพร้อมในหลายๆด้าน ทางการจึงได้ยกฐานะให้เป็นที่ตั้งของตำบล เรียกชื่อว่า "ตำบลบ้านเกิ้ง" ขึ้นตรงต่อการปกครองอำเภอชนบท ต่อมามีผู้คนจากบ้านเมืองเพีย ตัวเมืองชนบทและจากที่อื่นๆได้อพยพครอบครัวเข้ามาอยู่ในท้องที่ตำบลบ้านเกิ้งมากขึ้นเรื่อยๆ จนทำให้เกิดหมู่บ้านต่างๆมากขึ้น เช่น บ้านโคกสูง กุดเป่ง หนองผักแว่น โนนละม่อม บ้านหนองกุง บ้านหนองลุมพุก ตลาดบ้านไผ่ บ้านไผ่นอก
เมื่อปี พ.ศ. 2482 ทางการยกฐานะของชุมชนต่างๆที่ขึ้นต่อตำบลบ้านเกิ้งนั้นขึ้นเป็นกิ่งอำเภอเรียกชื่อว่า "กิ่งอำเภอบ้านไผ่" โดยเหตุที่ไม่ใช่ชื่อว่า "บ้านเกิ้ง" เพราะชาวบ้านฟังดูแล้วไม่เพราะไม่ทันสมัยเป็นชื่อแบบบ้านนอกสมัยเก่า จึงตั้งเป็นชื่อ "บ้านไผ่" แล้วต่อมาก็ได้ยุบตำบลบ้านเกิ้งลงเป็นหมู่บ้านธรรมดาแล้ว ตั้งตำบลบ้านไผ่ขึ้นมาแทน โดยต่อมาทางรถไฟจึงได้ตัดผ่านบ้านไผ่มุ่งสู่ ขอนแก่น อุดรธานี และหนองคาย ตำบลบ้านไผ่ก็มีความเจริญมากขึ้นเรื่อยๆ ซึ่งเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้งเป็น สภาตำบลบ้านไผ่ จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลบ้านไผ่ จนถึงปัจจุบัน
การปกครอง
องค์การบริหารส่วนตำบลบ้านไผ่ ครอบคลุมพื้นที่บางส่วนของตำบลบ้านไผ่ จำนวน 13 หมู่บ้าน (นอกเขตเทศบาลเมืองบ้านไผ่) ดังนี้
การศึกษา
มีสถานศึกษา คือ
การแทรกแซงทางทหารในลิเบีย พ.ศ. 2554
'''การแทรกแซงทางทหารในลิเบีย พ.ศ. 2554''' เริ่มตั้งแต่การบังคับใช้เขตห้ามบินเหนือน่านฟ้าลิเบียซึ่งเห็นชอบโดยคณะมนตรีความมั่นคงแห่งสหประชาชาติเมื่อวันที่ 17 มีนาคม พ.ศ. 2554 เขตห้ามบินดังกล่าวได้รับการเสนอขึ้นระหว่างการก่อการกำเริบในลิเบีย พ.ศ. 2554 เพื่อป้องกันมิให้กองกำลังฝ่ายรัฐบาลซึ่งภักดีต่อมูอัมมาร์ กัดดาฟี ใช้ยุทโธปกรณ์ทางอากาศโจมตีฝ่ายกบฏ
เมื่อวันที่ 12 มีนาคม สันนิบาตอาหรับได้เรียกร้องให้คณะมนตรีความมั่นคงแห่งสหประชาชาติกำหนดเขตห้ามบิน วันที่ 17 มีนาคม คณะมนตรีความมั่นคงมีมติ 10-0-5 ยอมรับเขตห้ามบินตามข้อมติที่ 1973 โดยมีรัฐสมาชิกห้าประเทศ ได้แก่ บราซิล รัสเซีย อินเดีย และจีน ซึ่งมักคัดค้านการเข้าแทรกแซงทางทหารต่อรัฐอธิปไตย แต่เห็นด้วยว่าควรจะมีการดำเนินมาตรการบางอย่าง
ขณะที่บทบาทของแต่ละประเทศในการดำเนินการตามมาตรการดังกล่าวยังไม่เป็นที่กำหนดเจาะจง ฝรั่งเศสและสหราชอาณาจักรได้ระบุเจตนาของตนว่าจะสนับสนุนมาตรการดังกล่าวเป็นมาตรการเร่งด่วน และเลบานอนและสหรัฐอเมริกาได้หนุนหลังข้อมติดังกล่าวอย่างเต็มที่
เมื่อวันที่ 18 มีนาคม มุสซา คุสซา รัฐมนตรีว่าการกระทรวงการต่างประเทศลิเบีย ประกาศหยุดยิงตามข้อมติดังกล่าว อย่างไรก็ตาม การระดมยิงปืนใหญ่ถล่มมิสราตาและอัจดาบิยาห์ยังคงดำเนินต่อไป และทหารฝ่ายรัฐบาลยังคงรุกคืบสู่เบงกาซี ทหารและกองทัพรัฐบาลเข้าสู่เมืองเมื่อวันที่ 19 มีนาคม นอกจากนี้ยังมีการยิงปืนใหญ่และปืนครกถล่มเมืองด้วย
วันที่ 19 มีนาคม การบังคับใช้เขตห้ามบินเริ่มต้นขึ้น และเครื่องบินรบฝรั่งเศสได้ออกเที่ยวบินปฏิบัติการทั่วลิเบียและมีการปิดกั้นทางทะเลโดยราชนาวีอังกฤษ ข้อมติสหประชาชาติอนุมัติให้โจมตีทางอากาศต่อกองกำลังภาคพื้นดินของลิเบียและ "เรือรบ" ที่อาจเป็นภัยต่อพลเรือน ในวันเดียวกัน กองกำลังผสมเริ่มต้น "ปฏิบัติการโอดิสซีย์ดอว์น" โดยมีเจตนาที่จะ "ห้ามมิให้รัฐบาลลิเบียใช้กำลังต่อประชาชนของตน" การโจมตียานพาหนะของกองทัพบกลิเบียโดยเครื่องบินรบเจ็ตฝรั่งเศสได้รับการยืนยัน และมีการยิงขีปนาวุธบีจีเอ็ม-109 โทมาฮอว์ก 114 ลูกโดยเรือรบสหรัฐและเรือดำน้ำอังกฤษต่อการป้องกันทางอากาศของลิเบีย
สำนักข่าวบีบีซีรายงานเมื่อเวลา 16.00 น. GMT ของวันที่ 19 มีนาคม พ.ศ. 2554 ว่ากองทัพอากาศฝรั่งเศสได้ส่งเครื่องบินรบ 20 ลำ มายังพื้นที่ 100 คูณ 150 กิโลเมตรเหนือเบงกาซีเพื่อป้องกันการโจมตีใด ๆ ต่อเมืองที่ถูกควบคุมโดยฝ่ายกบฏ และอีกเกือบหนึ่งชั่วโมงถัดมา เครื่องบินรบฝรั่งเศสได้ยิงและทำลายยานพาหนะทหารของลิเบีย ซึ่งได้รับการยืนยันโดยโฆษกกระทรวงกลาโหมฝรั่งเศส ตามข้อมูลของอัลจาซีรา เครื่องบินเจ็ตทำลายรถถังลิเบียไปสี่คันในการโจมตีทางอากาศทางตะวันตกเฉียงใต้ของเบงกาซี อย่างไรก็ตาม การโจมตีดังกล่าวทำให้พลเรือนเสียชีวิต 50 คน
วันที่ 20 มีนาคม ขบวนรถทหารถูกทำลายใกล้กับเบงกาซี ทางตะวันออกของลิเบีย จากการโจมตีทางอากาศหลายครั้ง ทราบว่ายานพาหนะทหารกว่าเจ็ดสิบคันถูกทำลาย และทำให้ทหารภาคพื้นดินของฝ่ายรัฐบาลลิเบียเสียชีวิตหลายนาย กองทัพบกลิเบียได้ประกาศหยุดยิงทันทีเป็นครั้งที่สอง เริ่มตั้งแต่ 21.00 น. ของวันที่ 20 มีนาคม
วันที่ 21 มีนาคม โฆษกรัฐบาลลิเบียประกาศว่าการโจมตียังคงดำเนินต่อในไปทริโปลี ซาบา และเซิร์ท
กีฬายกน้ำหนักในโอลิมปิกฤดูร้อน 1904
การแข่งขันกีฬายกน้ำหนักในกีฬาโอลิมปิกฤดูร้อน 1904 จัดการแข่งขันที่เซนต์หลุยส์ ประเทศสหรัฐอเมริกา มีการชิงชัย 2 เหรียญทอง
โปรโวโลเน
คำว่า provolone (โปรโวโลเน) แปลว่าโปรโวลาขนาดใหญ่ ("large provola" ซึ่งโปรโวลาคือโปรโวโลเนรูปแบบที่ขนาดเล็กกว่า) เริ่มปรากฏในราวปลายคริสต์ศตวรรษที่ 19 ซึ่งเริ่มมีการผลิตโปรโวโลเนขึ้นในทางตอนใต้ของอิตาลี
โรงเรียนสุรศักดิ์มนตรี
โรงเรียนสุรศักดิ์มนตรี เป็นโรงเรียนของรัฐเป็นโรงเรียนมัธยมศึกษาขนาดใหญ่พิเศษประเภทสหศึกษาในกรุงเทพมหานคร ประเทศไทย เดิมคือ “โรงเรียนบุตรข้าราชการกองทัพบก” ระดมทุนเพื่อก่อตั้งตั้งแต่ 25 กรกฎาคม พ.ศ. 2492 เพื่อจัดการศึกษาให้บุตรหลานของข้าราชการกองทัพบก เริ่มก่อสร้างเมื่อ พ.ศ. 2509 และได้เริ่มเปิดการเรียนการสอนใน พ.ศ. 2511
ในปี พ.ศ. 2555 ได้มีการเปิดสอน ห้องเรียนพิเศษ Gifted Education Programs (GEP.) สำหรับ ม.ต้น และ Intensive English Program (IEP.) สำหรับ ม.ปลาย โดยมีหลักสูตรที่เพิ่มภาษาอังกฤษมากขึ้นเป็นพิเศษ
มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ นั้นตั้งอยู่ในบริเวณเดียวกับโรงเรียน และมีต้นกำเนิดเดียวกัน
ประวัติ
โรงเรียนสุรศักดิ์มนตรี เดิมคือ “โรงเรียนบุตรข้าราชการกองทัพบก” สร้างขึ้นเพื่อเป็นการแบ่งเบาภาระการจัดการศึกษาของชาติ และเป็นการตอบแทนข้าราชการสังกัดกองทัพบก ซึ่งต้องปฏิบัติหน้าที่ด้วยความเสียสละ จะได้ไม่ต้องวิตกกังวลในเรื่องการจัดหาโรงเรียนให้บุตรหลาน
วันที่ 7 พฤศจิกายน พ.ศ. 2509 จึงเริ่มการก่อสร้าง โรงเรียนบุตรข้าราชการกองทัพบกส่วนกลาง ขึ้น บนเนื้อที่ 58 ไร่ ริมถนนวิภาวดีรังสิต โดย ฯพณฯ จอมพลประภาส จารุเสถียร ผู้บัญชาการทหารบกในขณะนั้น ได้มอบหมายให้ พลเอกเต็ม หอมเศรษฐี เป็นประธานอนุกรรมการการจัดตั้ง และก่อสร้าง และก่อสร้างเสร็จ ในเดือน พฤษภาคม พ.ศ. 2511 โดย ฯพณฯ จอมพลถนอม กิตติขจร นายกรัฐมนตรีสมัยนั้น และท่านผู้หญิงจงกล กิตติขจรเป็นผู้ให้การอุปถัมภ์โรงเรียน
การรับนักเรียนรุ่นแรก ปีการศึกษา 2511 รับนักเรียนชาย-หญิงทั่วไป ไม่จำกัดว่าต้องเป็นบุตรข้าราชการกองทัพบก จำนวน 600 คน ผู้ที่ดำรงตำแหน่งผู้บริหารโรงเรียนเป็นนายทหารเกือบทั้งสิ้น
ปีการศึกษา 2512 เปิดห้องเรียน ชั้นเรียนเพิ่มขึ้น และรับนักเรียนตั้งแต่ชั้นประถมศึกษาปีที่ 5 ถึงชั้นมัธยมศึกษาปีที่ 4 รวม 31 ห้องเรียน จำนวนนักเรียน 1,240 คน
ปีการศึกษา 2513 ได้ขยายชั้นเรียนเพิ่มขึ้น เปิดรับนักเรียนตั้งแต่ชั้นอนุบาล ถึงมัธยมศึกษาปีที่ 5
พ.ศ. 2515 กองทัพบกได้จัดตั้ง “โรงเรียนพณิชยการบุตรข้าราชการกองทัพบก” โดยแบ่งแยกพื้นที่ไป 10 ไร่ 3 งาน เพื่อเปิดสอนแผนกพาณิชยการ หลักสูตรกระทรวงศึกษาธิการ ให้บุตรข้าราชการกองทัพบก และบุคคลอื่น ได้ศึกษาสายอาชีพต่อจากสายสามัญ
วันที่ 18 มีนาคม พ.ศ. 2517 กองทัพบกได้โอนโรงเรียนบุตรข้าราชการกองทัพบกส่วนกลาง ซึ่งมีพื้นที่เหลือ 47 ไร่ 1 งาน เข้าสังกัดกรมสามัญศึกษา โดยกองทัพบกได้เสนอชื่อ “จอมพลมหาอำมาตย์เอกเจ้าพระยาสุรศักดิ์มนตรี (เจิม แสง-ชูโต)” ผู้บัญชาการทหารบกคนแรก ที่กองทัพบกภาคภูมิใจในเกียรติประวัติ ให้กรมสามัญศึกษาใช้เป็นชื่อของโรงเรียนว่า โรงเรียนสุรศักดิ์มนตรี จัดการศึกษาระดับมัธยมศึกษา ครู-อาจารย์ 201 คน นักเรียน 4,641 คน
พ.ศ. 2520 กระทรวงศึกษาธิการได้ ประกาศใช้แผนพัฒนาการศึกษาแห่งชาติฉบับที่ 9 ซึ่งมีผลทำให้การศึกษาเปลี่ยนแปลงไป คือ ใช้ระบบ 6 – 3 – 3 ซึ่งหมายถึง ระดับประถมศึกษา 6 ปี มัธยมศึกษาตอนต้น 3 ปี มัธยมศึกษาตอนปลาย 3 ปี พร้อมกับใช้หลักสูตรมัธยมศึกษาตอนต้น พ.ศ. 2521 ส่งผลให้ระบบการเรียนแบบ 4:3:3:2 (ป.1 - 4 / ป.5 - 7 / ม.ศ.1 - 3 / ม.ศ.4 - 5) ที่ใช้กันมาตั้งแต่ พ.ศ. 2503 ตามแผนการศึกษาแห่งชาติฉบับที่ 8 ถูกยกเลิกไป จึงส่งผลให้นักเรียนที่จบ ป.6 ใน พ.ศ. 2520 ไม่ต้องเรียน ป.7 แต่ขึ้นไปเรียนชั้น ม.1 ในปีการศึกษา 2521 นับเป็นกลุ่มที่ใช้ระบบการเรียน ม.6 เป็นรุ่นแรก
โรงเรียนสุรศักดิ์มนตรีจัดการเรียนการสอน โดยเน้นผู้เรียนเป็นสำคัญ จัดศูนย์การเรียนรู้โดยใช้สื่อ อุปกรณ์ และเทคโนโลยีที่ทันสมัย เน้นกิจกรรมที่หลากหลาย รวมทั้งมีความเจริญก้าวหน้าทางด้านอาคารสถานที่ และสิ่งแวดล้อม ที่เหมาะแก่การเรียนรู้ จึงได้รับรางวัล “โรงเรียนดีเด่นรับรางวัลพระราชทาน ประจำปีการศึกษา 2542”
โครงการห้องเรียนพิเศษ
หลักสูตรสำหรับพัฒนาและส่งเสริมผู้มีความสามารถพิเศษทางวิทยาศาสตร์และคณิตศาสตร์ ระดับมัธยมศึกษาตอนต้นแบบห้องเรียนพิเศษ ตามแนวทางของ สสวท. และ สอวน.
1.ปรัชญาและวัตถุประสงค์การจัดการศึกษา
จัดการศึกษาแบบบูรณาการความรู้ทางวิทยาศาสตร์ คณิตศาสตร์ และ เทคโนโลยีโดยยึดผู้เรียนเป็นสำคัญเพื่อให้ได้รับการพัฒนาอย่างเต็มตามศึกยภาพเป็นรายบุคคลเน้นทักษะความคิดระดับสูง ด้านกระบวนการแก้ปัญหา การคิดอย่างมีวิจารณญาณและความคิดสร้างสรรค์ โดยให้มีความสามารถในการสืบเสาะหาความรู้ได้ด้วยตนเองอย่างเป็นระบบ และมีคุณธรรมจริยธรรม
2.โครงสร้างหลักสูตร
การจัดสาระการเรียนรู้และหน่วยกิตของสาระการเรียนรู้รายวิชาพื้นฐานและเพิ่มเติม ให้เป็นไปตามหลักสูตรแกนกลางการศึกษาขั้นพื้นฐานพุทธศักราช 2551 ระดับมัธยมศึกษาตอนต้น ของกระทรวงศึกษาธิการ โดยเพิ่มวิชาภาษาอังกฤษให้เข้มข้นมากขึ้นและจัดสอนรายวิชาเพิ่มเติมเน้นด้านวิทยาศาสตร์ คณิตศาสตร์และเทคโนโลยีจากรายวิชาเพิ่มพูนประสบการณ์หรือรายวิชาเพิ่มเติมพิเศษ(Advance Placement Program:AP Program) ซึ่งประกอบด้วยสาระการเรียนรู้ 3 กลุ่มและกิจกรรม 1 กลุ่มได้แก่
1.กลุ่มสาระการเรียนรู้รายวิชาขั้นพื้นฐาน และรายวิชาเพิ่มเติมวิทยาศาสตร์ คณิตศาสตร์ การงานอาชีพและเทคโนโลยี จัดตามแนวทางของ สสวท.
2.กลุ่มสาระการเรียนรู้รายวิชาเพิ่มพูนประสบการณ์ จัดตามความเหมาะสม และจุดเน้นตามข้อกำหนดปรัชญาห้องเรียนพิเศษและมาตรฐานสากล ตามแนวทางของ สสวท. และ สอวน.
3.กลุ่มสาระการเรียนรู้รายวิชาเพิ่มเติมพิเศษ(AP Program)เป็นรายวิชาเรียนล่วงหน้า ระดับชั้นมัธยมศึกษาตอนต้น ตามหลักสูตร สอวน. โดยจัดตามศักยภาพผู้เรียนเป็นรายบุคคล
4.กลุ่มกิจกรรมพัฒนาผู้เรียน จัดตามข้อกำหนดปรัชญาห้องเรียนพิเศษและมาตรฐานสากล
พ.ศ. 2547
2. รองชนะเลิศเยาวชนชายเดี่ยวอายุไม่เกิน 18 ปี ในการแข่งขันเทนนิส ดาวรุ่งพัฒนาอันดับ สิงห์-โยเน็กซ์-บางนา 2004 ครั้งที่ 1 ณ สนามเทนนิสบางนา
โลมาปากขวด
โลมาปากขวด หรือ โลมาหัวขวด (Bottlenose dolphin) เป็นสกุลของสัตว์เลี้ยงลูกด้วยนมในทะเลสกุลหนึ่ง ใช้ชื่อสกุลว่า Tursiops (/ทูร์-ไซ-ออฟส์/) จัดอยู่ในวงศ์โลมามหาสมุทร (Delphinidae)
มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวด เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นรวมถึงเขตหนาวทั่วโลก
จนกระทั่งในปี ค.ศ. 2011 นักวิทยาศาสตร์ชาวออสเตรเลียได้ประกาศว่ามีโลมาปากขวดชนิดใหม่ คือ โลมาปากขวดบูร์รูนาน (T. australis) โดยพบประมาณ 150 ตัวว่ายน้ำอย่างเริงร่าบริเวณท่าเรืออ่าวฟิลลิป และทะเลสาบกิปป์สแลนด์ บริเวณชายฝั่งเมลเบิร์น ประเทศออสเตรเลีย ในตอนแรกคิดว่าเป็นโลมาปากขวดสองชนิดแรกที่รู้จัก แต่ทว่าเมื่อได้ทำการศึกษาลงไป พบว่ามีความแตกต่างกันทางสรีระและกะโหลกศีรษะ รวมถึงความแตกต่างกันด้านดีเอ็นเอด้วย
เสียดเครือ
เสียดเครือ เป็นพืชในสกุลคราม เป็นไม้พุ่ม กิ่งอ่อนมีขนกระจายทั่วไป ใบประกอบแบบขนนก ดอกช่อ ริ้วประดับรูปใบหอก กลีบดอกสีชมพู ฝักทรงกระบอก เหยียดตรง พบใน อินเดีย พม่า จีน ไต้หวัน ลาว และเวียดนาม ในไทยพบทางภาคตะวันออกและตะวันออกเฉียงเหนือ
ถั่วดิน
ถั่วดิน เป็นพืชในสกุลคราม เป็นไม้พุ่ม กิ่งอ่อนมีขนหนาแน่นคล้ายกำมะหยี่ ใบประกอบแบบขนนก ช่อดอกยาว มีขนหนาแน่น กลีบดอกสีชมพู ฝักทรงกระบอก เหยียดตรง พบใน อินเดีย จีน พม่า ลาว และเวียดนาม ในไทยพบทางภาคเหนือและภาคตะวันออกเฉียงเหนือ
ระบบแบ่งเขตยกพรรค
ระบบแบ่งเขตยกพรรค (party block vote, หรือ general ticket) เป็นระบบการลงคะแนนแบบหนึ่งของระบบแบ่งเขตหลายเบอร์ซึ่งผู้มีสิทธิเลือกตั้งลงคะแนนเลือกเพียงคะแนนเดียวให้กับพรรคการเมืองที่ส่งผู้สมัครเป็นทีม (บัญชีรายชื่อ) โดยพรรคการเมืองที่ได้คะแนนสูงสุดจะเป็นผู้ชนะ และบัญชีรายชื่อที่ส่งผู้สมัครก็ได้รับเลือกตั้งทั้งชุด ซึ่งทำให้พรรคการเมืองนั้นพรรคการเมืองเดียวถือเป็นตัวแทนของเขตเลือกตั้งนั้น ระบบการลงคะแนนนี้ใช้ทั้งระบบหรือบางส่วนในแคเมอรูน ชาด จิบูตี และสิงคโปร์
โกสต์ ไรเดอร์ อเวจีพิฆาต
โกสต์ ไรเดอร์ อเวจีพิฆาต (Ghost Rider: Spirit of Vengeance) เป็นภาพยนตร์ซูเปอร์ฮีโร่3 มิติ โดยอิงจากหนังสือการ์ตูนแนวแอนตี้ฮีโร่สังกัดมาร์เวลคอมิกส์ซึ่งมีชื่อว่า โกสท์ไรเดอร์ ภาพยนตร์ชุดนี้เป็นภาคต่อของภาพยนตร์ โกสต์ ไรเดอร์ มัจจุราชแห่งรัตติกาล ซึ่งนำแสดงโดย นิโคลัส เคจ ที่กลับมาแสดงอีกครั้งในบทของ โกสท์ไรเดอร์ (จอห์นนี่ เบลซ) นอกจากนี้ ยังเป็นภาพยนตร์ชุดที่สองที่เปิดตัวภายใต้ชื่อมาร์เวลไนท์ต่อจาก สงครามเพชฌฆาตมหากาฬ กำกับภาพยนตร์โดย มาร์ค เนเวลดีน และ ไบรอัน เทย์เลอร์ เขียนบทภาพยนตร์โดย เดวิด เอส. โกเยอร์, สก็อตต์ กิมเปิล และ เซธ ฮอฟแมน ทั้งนี้ โกสต์ ไรเดอร์ อเวจีพิฆาต ได้รับกำหนดการเปิดตัว ณ วันที่ 17 กุมภาพันธ์ ค.ศ. 2012
การสร้าง
ในวันที่ 9 กุมภาพันธ์ ค.ศ. 2007 โปรติวเซอร์ของมาร์เวลชื่อ อาวี อาราด ได้ประกาศที่จะพัฒนา โกสท์ไรเดอร์ 2 ในงานแถลงข่าว ปีเตอร์ ฟอนด้า ยังได้แสดงความปรารถนาที่จะกลับมาแสดงอีกครั้งในบทของเมฟิสโตเฟลเลส ในช่วงต้นเดือนธันวาคม ค.ศ. 2007 นิโคลัส เคจยังได้แสดงความสนใจที่จะกลับมาแสดงนำในบทของโกสท์ไรเดอร์
การตอบรับ
จากความเห็นของผู้ชมภาพยนตร์รอบตัวอย่างในเดือนธันวาคม ค.ศ. 2011 ในเทศกาลบัตนัมอะธอน ซึ่งจัดขึ้นที่เท็กซัสได้แสดงการตอบรับภาพยนตร์ชุดนี้ไม่ค่อยดีเท่าใดนัก โดยมีผู้ชมสองรายกล่าวว่าภาพยนตร์ชุดนี้ด้อยกว่าภาพยนตร์ โกสต์ ไรเดอร์ ภาคแรก โดยหนึ่งในสองรายนี้ได้กล่าวว่าภาพยนตร์ถูกสร้างมาในลักษณะที่เหมือนกับ แบทแมน อัศวินรัตติกาล เมื่อเปรียบเทียบกับภาพยนตร์เรื่องใหม่นี้
อ้างอิง
www tan.com
ระบบโทรศัพท์เคลื่อนที่นอร์ดิก
ระบบโทรศัพท์เคลื่อนที่นอร์ดิก (Nordic Mobile Telephone; ชื่อย่อ: NMT) คือ ระบบโทรศัพท์ในยุคของ 1 จี ซึ่งได้มีการคิดค้นและใช้งานในยุโรปเหนือ หรือบริเวณของคาบสมุทรสแกนดิเนเวีย ในประเทศกลุ่มนอร์ดิก โดยเริ่มใช้ความถี่ในย่าน 450 เมกะเฮิรตซ์
สมาร์ทเอสเอ็มอี
สมาร์ทเอสเอ็มอี ทีวีชี้ช่องรวย (Smart SME Channel) เป็นช่องโทรทัศน์ผ่านดาวเทียม นำเสนอเนื้อหาเกี่ยวกับภาคธุรกิจเอสเอ็มอี เริ่มออกอากาศวันที่ 1 พฤษภาคม พ.ศ. 2556 โดยมีคุณณรินณ์ทิพ วิริยะบัณฑิตกุล เป็นผู้อำนวยการสถานี
มึนสเตอร์ชีส
มึนสเตอร์ (Muenster; หรือ ) หรือ มุนสเตอร์ (Munster) เป็นเนยแข็งกึ่งนุ่มจากสหรัฐอเมริกา เชื่อกันว่าเป็นการเลียนแบบมาจากเมิงสแตร์ชีส ที่ผลิตกันในแคว้นอาลซัส นำเข้ามาโดยผู้อพยพชาวเยอรมัน   ชื่อของมึนสเตอร์ชีสนั้นไม่เกี่ยวข้องกับเมืองมึนสเตอร์ (Münster) ในประเทศเยอรมนี หรือจังหวัดมุนสเตอร์ (Munster) ในประเทศไอร์แลนด์ แต่มาจากเมือง เมิงสแตร์ (Munster) ในแคว้นอาลซัส, จังหวัดโอ-แร็ง ซึ่งเคยอยู่ในเยอรมนีในช่วงที่มึนสเตอร์ชีสถูกนำไปเผยแพร่ในอเมริกา แต่ในปัจจุบันตั้งอยู่ในประเทศฝรั่งเศส
ตำบลบ้านลาน
บ้านลาน เป็นตำบลหนึ่งในอำเภอบ้านไผ่ จังหวัดขอนแก่น
ประวัติ
แต่เดิมนั้น บริเวณที่ตั้งตำบลบ้านลานเป็นพื้นที่อันอุดมสมบูรณ์ไปด้วยป่าไม้และสัตว์ป่านานาชนิด ได้มีผู้คนอพยพเข้ามาจับจองที่ทำกินทำสวนอยู่รวมกันกลายเป็นหมู่บ้าน จึงพากันตั้งชื่อว่า "บ้านโนนลาน" เพราะเมื่อถึงฤดูเก็บเกี่ยว ชาวบ้านจะมาทำลานนวดข้าวรวมกันเป็นหมู่ ๆ เพื่อความปลอดภัยของตนเองและสัตว์เลี้ยง เนื่องจากบริเวณนี้มีเสือลายพาดกลอนมาจับเอาสัตว์เลี้ยงไปกินอยู่เสมอ
ครั้นนานเข้าผู้คนก็มากขึ้นเรื่อย ๆ ได้ร่วมกันสร้างวัดขึ้นประจำหมู่บ้าน ต่อมาได้เกิดโรคระบาด (โรคฝีดาษหรือไข้ทรพิษ) ขึ้นในบ้านโนนลาน ผู้คนล้มตายกันมาก เป็นเหตุให้ผู้ที่ยังไม่ป่วยต้องอพยพหนีกันมาตั้งบ้านเรือนขึ้นใหม่ในบริเวณอันเป็นที่ตั้งบ้านลานอยู่ทุกวันนี้ บางครอบครัวได้โยกย้ายออกไปตั้งบ้านเรือนขึ้นใหม่ ห่างจากบ้านโนนลานไปทางทิศตะวันออกประมาณ 1 กิโลเมตร เรียกว่า "บ้านดอนโกทา" ปัจจุบันเป็นบ้านร้างไปแล้ว อีกกลุ่มหนึ่งย้ายไปตั้งทางทิศเหนือชื่อบ้านว่า "บ้านลิงส่อง" ปัจจุบันคือบ้านหินตั้งนั่นเอง และอีกกลุ่มหนึ่งได้อพยพไปทางทิศตะวันออกห่างออกไปรวม 3 กิโลเมตร ไปตั้งบ้านเรือนขึ้นใหม่ คือ บ้านกุดเชือกในปัจจุบันนี้
เมื่อได้ตั้งบ้านเรือนขึ้นในบริเวณอันเป็นที่อยู่ของบ้านลานในขณะนี้แล้ว ทุกคนได้ร่วมแรงร่วมกันใจพัฒนาบ้านเรือนให้เจริญก้าวหน้าขึ้นและเปลี่ยนชื่อบ้านโดยคงชื่อเดิมไว้เพียงแต่ตัดคำว่าโนนออกไปเป็น "บ้านลาน" จนมาถึงปัจจุบัน
เมื่อปี พ.ศ. 2534 ทางราชการได้จัดตั้ง ตำบลบ้านลาน มีประชาชนอพยพมาจากอำเภอพยัคฆภูมิพิสัย จังหวัดมหาสารคาม โดยมีประกาศเมื่อวันที่ 5 กรกฎาคม พ.ศ. 2516 ให้จัดตั้งสภาตำบลบ้านลาน ปกครองในพื้นที่ตำบลบ้านลานทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลบ้านลานเป็นองค์การบริหารส่วนตำบลบ้านลาน จนถึงปัจจุบันนี้
ที่ตั้งและอาณาเขต
ตำบลบ้านลานตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลบ้านลานแบ่งเขตการปกครองออกเป็น 15 หมู่บ้าน ดังนี้
เจ้าหญิงโซฟีแห่งโฮเอินแบร์ค
เจ้าหญิงโซฟีแห่งโฮเอินแบร์ค (Prinzessin Sophie von Hohenberg, Princess Sophie of Hohenberg) (พระนามเต็ม: โซฟี มารี ฟรานซิสก้า แอนโตเนีย อิกเนเทีย อัลเบอร์ต้า, Sophie Marie Franziska Antonia Ignatia Alberta von Hohenberg) เป็นพระธิดาองค์โตในอาร์ชดยุกฟรานซ์ เฟอร์ดินานด์แห่งออสเตรีย-เอสต์ และโซฟี ดัชเชสแห่งโฮเอินแบร์ค
เมื่อปลายปีพ.ศ. 2461 สิ้นสงครามโลกครั้งที่ 1 พระราชฐานของราชสกุลโฮเอินแบร์คในโบฮีเมีย ไม่ว่าจะเป็นปราสาทโคโรพิสต์ และพระราชวังชลูเม็ค แน็ด ซิดลีโนว์ ได้ถูกทางรัฐบาลทำการยึดริบหมด ทั้ง 3 พระองค์รวมทั้งทหารองครักษ์และนางกำนัลจำนวนหนึ่งได้ย้ายไปประทับในกรุงเวียนนา ย้ายไปปะทับอยู่ที่ปราสาทอาร์ทสเต็ทเท็น แล้วจึงกลายเป็นพระราชฐานของราชสกุลโฮเอินแบร์คเรื่อยมาจนถึงปัจจุบัน แต่เมื่อปีพ.ศ. 2481 กองทัพนาซีได้รุกรานออสเตรียในสงครามโลกครั้งที่ 2 ทั้ง 3 พระองค์ทรงถูกนาซีจับกุม และถูกควบคุมตัวไปกักขังที่ค่ายกักกันดาเคา ซึ่งทรงประทับทีนั่นเป็นเวลาถึง 7 ปี
เจ้าหญิงโซฟี ทรงอภิเษกสมรสกับ ท่านเค้านท์เฟรเดอริกนอสติดส์-รายเน็ค เมื่อวันที่ 8 กันยายน พ.ศ. 2463 ทั้ง 2 พระองค์มีพระโอรส 3 พระองค์ และพระธิดาอีก 1 พระองค์ ดงันี้
เจ้าหญิงโซฟี สิ้นพระชนม์เมื่อวันที่ 27 ตุลาคม พ.ศ. 2533 ด้วยโรคชรา สิริพระชันษาได้ 89 ปี พระองค์ถือว่ามีพระชันษายืนยาวกว่าพระอนุชาของพระองค์ พระศพถูกฝังไว้ที่ปราสาทอาร์ทสเต็ทเท็น ประเทศออสเตรีย
ครามขาว
ครามขาว เป็นพืชในสกุลคราม พบในพม่า ลาว และเวียดนาม ในไทยพบทางภาคเหนือและภาคตะวันออกเฉียงเหนือ กิ่งอ่อนมีขนหนาแน่นคล้ายกำมะหยี่ ใบประกอบแบบขนนก ช่อดอกยาว มีริ้วประดับรูปสามเหลี่ยม กลีบดอกสีขาวครีม ฝักทรงกระบอกเหยียดตรง ปลายโค้งเล็กน้อย ฝักมีขนหนาแน่น เมล็ดรูปสี่เหลี่ยมผืนผ้า
แอฟริกาเกมส์เยาวชน 2014
การแข่งขันแอฟริกาเกมส์เยาวชน ครั้งที่ 2 จัดขึ้นที่กาโบโรเน เมืองหลวงของประเทศบอตสวานา ในวันที่ 22 ถึง 31 พฤษภาคม ค.ศ. 2014 การแข่งขันนี้มีนักกีฬาประมาณ 2,000 คนจาก 51 ประเทศในทวีปแอฟริกา แข่งขันใน 21 ชนิดกีฬา มีเพียงประเทศแกมเบีย, เอริเทรีย และ มอริเตเนีย ในแอฟริกาที่ไม่ได้เข้าร่วมการแข่งขัน
คณะกรรมการจัดการแข่งขันบอตสวานาแอฟริกันเกมส์เยาวชน (BAYGOC) ถูกก่อตั้งขึ้นเพื่อจัดการแข่งขันโดยมี เรจินา ซิคาเลเซเล วากา เป็นประธาน ขณะที่ ตูเอโล ดาเนียล เซรูฟโฮ เป็นหัวหน้าสำนักเลขาธิการในฐานะประธานเจ้าหน้าที่บริหาร
การแข่งขันครั้งนี้ประสบความสำเร็จอย่งามากและช่วยเพิ่มการยอมรับของกีฬาบางประเภทด้วย นอกจากนี้ กีฬาบางชนิดยังได้รับประโยชน์จากการได้รับวัสดุหรืออุปกรณ์ แต่มีรายงานว่าคณะกรรมการโอลิมปิกแห่งชาติบอตสวานาและสหพันธ์อื่น ๆ ก็ถูกทิ้งให้เป็นหนี้หลังจากการแข่งขัน
ชนิดกีฬา
มีกีฬา 21 ประเภทที่จัดแข่งขันในแอฟริกาเกมส์เยาวชนครั้งนี้
ดานีเอเล เด รอสซี
ดานีเอเล เด รอสซี (Daniele De Rossi) เกิดเมื่อวันที่ 24 กรกฎาคม ค.ศ. 1983 ที่กรุงโรม เป็นนักฟุตบอลชาวอิตาลี ในตำแหน่งกองกลางตัวรับ เขาเคยคว้าแชมป์ฟุตบอลโลก กับทีมชาติอิตาลี ในปี 2006 และเป็นนักฟุตบอลดาวรุ่งยอดเยี่ยมของ เซเรียอา ในปีเดียวกัน ก่อนจะได้รางวัลนักฟุตบอลแห่งปีของอิตาลีในปี 2009
เด รอสซี ถือว่าเป็นนักเตะที่มีความโดดเด่นในด้านความจงรักภักดีกับสโมสรต้นสังกัด และได้รับการคาดหมายว่าจะก้าวขึ้นมาเป็นกัปตันทีมโรมา สืบต่อจาก ฟรานเชสโก ต๊อตติ ในอนาคต ปัจจุบันเขาเป็นนักเตะโรมา ที่ทำสถิติติดทีมชาติอิตาลีสูงที่สุด (74 นัด) และทำประตูได้มากที่สุด (10 ประตู)
โรมา
เด รอสซี เป็นหนึ่งในนักเตะที่ถูกเลื่อนชั้นขึ้นมาจากระบบทีมเยาวชนในปี 2001 เขามีโอกาสลงสนามในนามทีมชุดใหญ่นัดแรกเมื่อวันที่ 10 ตุลาคม 2001 ในฟุตบอลยูฟ่าแชมเปียนส์ลีก ที่พบกับอันเดอร์เลชท์จากเบลเยียม ก่อนจะได้ลงเล่นเซเรียอา เกมแรกในฤดูกาล 2002-03 ในเกมกับ โคโม่ ในช่วงเวลาดังกล่าว เด รอสซี ยังไม่มีโอกาสได้ลงเล่นในทีมของ ฟาบิโอ คาเปลโล่ บ่อยครั้งนัก เพราะมีนักฟุตบอลชื่อดังในทีมเบียดแย่งตำแหน่งกองกลางตัวรับกันหลายคน กระทั่งมามีจุดเปลี่ยนครั้งสำคัญสำหรับตัวเขา และต้นสังกัดในฤดูกาล 2004-05 เมื่อ คาเปลโล ตัดสินใจอำลาทีมเพื่อไปคุมยูเวนตุส หนึ่งในคู่แข่งสำคัญร่วมลีก ตามมาด้วยการย้ายไปสมทบของเอเมอร์สัน กองกลางทีมชาติบราซิล เปิดโอกาสให้เด รอสซี ได้ลงเล่นเป็นตัวหลักของทีมโดยทันทีในวัยเพียง 21 ปี และมีความสำคัญภายในทีมโรมา มาตลอดจนถึงปัจจุบัน เขาเคยให้สัมภาษณ์ว่าต้องการจะอยู่กับโรมาไปตลอดจนเลิกเล่นเหมือนกับ ต๊อตติ รุ่นพี่ที่เป็นตำนานของทีม
หลังจาก คริสเตียน ปานุชชี่ อำลาทีมไปหลังจบฤดูกาล 2008-09 เด รอสซี ได้รับการแต่งตั้งให้เป็นรองกัปตันทีมโรมา ถัดจากต๊อตติ กัปตันทีมคนปัจจุบัน และในระหว่างฤดูกาล 2011-12 เด รอสซี ได้ทำการต่อสัญญาฉบับใหม่กับโรมา ไปอีก 5 ปี จนถึงปี 2017 ทำให้เขากลายเป็นนักเตะที่ได้รับค่าจ้างมากที่สุดในทีมเหนือกัปตันทีมอย่าง ต๊อตติ และยังมากเป็นอันดับ 2 ของเซเรียอา รองจาก ซลาตัน อิบราฮิโมวิช อีกด้วย
ทีมชาติอิตาลี
เด รอสซี ลงเล่นให้ทีมชาติอิตาลีนัดแรกในเกมฟุตบอลโลก 2006 รอบคัดเลือก กับทีมชาตินอร์เวย์ เมื่อวันที่ 4 กันยายน 2004 และเขาก็แจ้งเกิดด้วยการทำประตูแรกของตัวเองในนัดนั้นทันที และได้ลงเล่นเป็นตัวหลักอย่างสม่ำเสมอมาโดยตลอด ในศึกฟุตบอลโลกรอบสุดท้ายที่ประเทศเยอรมนี เขาก่อเรื่องอื้อฉาวในเกมรอบแรกนัดที่ 2 ที่ อิตาลี พบกับ สหรัฐฯ จากการไปชักศอกใส่ ไบรอัน แม็คไบรด์ ทำให้ถูกไล่ออก และโดนฟีฟ่าลงโทษแบนถึง 4 นัด แต่จากการที่ อิตาลี ผ่านเข้าไปถึงรอบชิงชนะเลิศกับ ฝรั่งเศส ทำให้ เด รอสซี ได้กลับมาลงสนามอีกครั้ง และมีส่วนช่วยให้ทีมคว้าแชมป์โลก จากการเป็น 1 ใน 5 คนที่ยิงลูกจุดโทษตัดสิน หลังจากเสมอกัน 1-1 ใน 120 นาที
หลังจากคว้าแชมป์โลก พร้อมกับการอำลาทีมชาติของฟรานเชสโก ต๊อตติ ทำให้เสื้อหมายเลข 10 ว่างลง เด รอสซี จึงกลายเป็นตัวแทนในการสืบทอดหมายเลขดังกล่าวต่อจากนักเตะรุ่นพี่ แม้ตำแหน่งของเขาจะไม่ใช่ตัวรุกทำเกม โดยเขาใช้หมายเลขนี้ในการลงเล่นทั้งรายการ ยูโร 2008 รอบสุดท้าย และ คอนเฟเดอเรชั่นส์คัพ 2009 อย่างไรก็ตามในอีก 2 รายการหลัง เขาไม่ได้ใช้เสื้อหมายเลข 10 แต่อย่างใด โดยเปลี่ยนไปใช้หมายเลข 6 ในฟุตบอลโลก 2010 และหมายเลข 16 ซึ่งเป็นหมายเลขเดียวกันกับที่ใช้ในโรมา ใน ยูโร 2012 แทน
ชีวิตส่วนตัว
เด รอสซี สมรสกับ ตามารา ปิสโนลี ในวันที่ 18 พฤษภาคม 2006 โดยมีบุตรสาวด้วยกัน 1 คน ชื่อ กาย่า ก่อนที่เขากับภรรยาจะตัดสินใจแยกทางกันในปี 2009
สถิติการลงเล่น
1 ฟุตบอลสโมสรยุโรปรวมถึงรายการ ยูฟ่า แชมเปี้ยนส์ ลีก และ ยูฟ่า ยูโรปา ลีก 2 ฟุตบอลรายการอื่นๆรวมถึง ซูเปอร์โคปปา อิตาเลียน่า
อ้างอิง
1983
คณะเทคโนโลยีสารสนเทศ มหาวิทยาลัยสยาม
ประวัติคณะเทคโนโลยีสารสนเทศ มหาวิทยาลัยสยาม
เทคโนโลยีสารสนเทศมีการเปลี่ยนแปลงอย่างรวดเร็ว และมีบทบาทสำคัญต่อการดำเนินชีวิตประจำวันของมนุษย์ โดยเฉพาะอย่างยิ่งเทคโนโลยีคอมพิวเตอร์และการสื่อสารที่ส่งผลต่อการพัฒนาเศรษฐกิจและสังคม ตลอดจนวัฒนธรรมและวิถีการดำเนินชีวิต เทคโนโลยีสารสนเทศจึงนับเป็นหัวใจสำคัญของการพัฒนาประเทศทั้งในปัจจุบันและอนาคต
ภาควิชาเทคโนโลยีสารสนเทศ มหาวิทยาลัยสยาม ตระหนักถึงความจำเป็นและความสำคัญของการผลิตบุคลากรเทคโนโลยีสารสนเทศที่มีความเชี่ยวชาญทั้งเชิงทฤษฎีและวิธีปฏิบัติ สามารถเป็นผู้นำในการบริหารเทคโนโลยีสารสนเทศแบบธรรมาภิบาลในองค์การ ตลอดจนพัฒนาองค์ความรู้และงานวิจัยให้ก้าวทันเทคโนโลยีได้อย่างเหมาะสม เพื่อออกไปรับใช้สังคมไทยได้อย่างมีประสิทธิภาพ จึงได้จัดทำหลักสูตรวิทยาศาสตรบัณฑิต สาขาเทคโนโลยีสารสนเทศ ทั้งหลักสูตร 4 ปี และหลักสูตร 2 ปี (ต่อเนื่อง) โดยเปิดสอนครั้งแรกเมื่อปีการศึกษา 2551 และในปีการศึกษา 2555 มีนักศึกษาจำนวน 1,036 คน
นอกจากหลักสูตรสาขาเทคโนโลยีสารสนเทศแล้ว ภาควิชาคอมพิวเตอร์ธุรกิจ ได้เปิดการสอนหลักสูตรบริหารธุรกิจบัณฑิต ทั้งหลักสูตร 4 ปี และหลักสูตร 2 ปี (ต่อเนื่อง) ตั้งแต่ปี พ.ศ. 2531
ภาควิชา
​คณะเทคโนโลยีสารสนเทศ​ มหาวิทยาลัยสยามมี​ 2 ภาควิชา ดังนี้​
สาขาวิชาคอมพิวเตอร์ธุรกิจ
ศึกษาถึงทฤษฎีด้านคอมพิวเตอร์และการบริหารธุรกิจ การประยุกต์ใช้เทคโนโลยีคอมพิวเตอร์และอินเทอร์เน็ตในการประกอบธุรกิจ การวิเคราะห์ ออกแบบ และการพัฒนาโปรแกรมสำเร็จรูป การจัดการฐานข้อมูล การสื่อสารข้อมูลด้วยเครือข่ายคอมพิวเตอร์ การวิจัยทางธุรกิจโดยใช้เทคโนโลยีคอมพิวเตอร์ ทั้งนี้จะเน้นการปฏิบัติการและการทำงานร่วมกัน เพื่อให้ไปสามารถปฏิบัติงานจริงร่วมกับบุคคลอื่นได้อย่างมีประสิทธิภาพ บัณฑิตมีโอกาสก้าวหน้ากับงานทางด้านการใช้เทคโนโลยีในการบริหารงานภาครัฐและเอกชน เช่น นักวิเคราะห์ระบบ นักเขียนโปรแกรมทางธุรกิจ นักอบรมคอมพิวเตอร์ ผู้บริหารโครงการ และผู้บริหารการตลาดด้านเทคโนโลยีสารสนเทศ เป็นต้น
สาขาวิชาแอนิเมชั่นและครีเอทีฟมีเดีย
สาขาวิชาแอนิเมชันและครีเอทีฟมีเดีย มุ่งผลิตบุคลากรที่มีความรู้ความสามารถด้านการออกแบบและผลิตงานแอนิเมชันและดิจิทัลคอนเทนต์ ซึ่งเข้ามามีบทบาทต่อสังคมในยุคปัจจุบันเป็นอย่างมาก  โดยเน้นการเรียนการสอนให้ผู้เรียนมีความคิดสร้างสรรค์ผสมผสานกับทักษะด้านการใช้เทคโนโลยีเพื่อการออกแบบและศิลปะ เพื่อผลิตและสร้างสรรค์ผลงานตอบสนองความต้องการของอุตสาหกรรมดิจิทัลคอนเทนต์ที่กำลังเติบโตอย่างต่อเนื่อง
ปฐมจุลจอมเกล้า
ปฐมจุลจอมเกล้า มีอักษรย่อว่า ป.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 1 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 30 สำรับ และฝ่ายใน (สตรี) จำนวน 20 สำรับ โดยปฐมจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 6 และถือเป็นชั้นสูงสุดของเครื่องอิสริยาภรณ์จุลจอมเกล้าที่พระราชทานให้แก่ฝ่ายใน
ประวัติ
เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า เป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวทรงสร้างขึ้นพร้อมกับการสถาปนาเครื่องราชอิสริยาภรณ์จุลจอมเกล้าเมื่อปี พ.ศ. 2416 เมื่อแรกสถาปนานั้นพระราชทานเฉพาะฝ่ายหน้า (บุรุษ) เท่านั้น โดยมีจำนวนทั้งสิ้น 21 สำรับ แบ่งเป็น สำหรับพระมหากษัตริย์ดวงตราและสายสร้อยจะประดับเพชรล้วน 1 สำรับและสำหรับพระราชทานแก่พระบรมวงศานุวงศ์ผู้เป็นหัวหน้าราชตระกูล อัครมหาเสนาบดีจัตุสดมภ์และหัวเมืองซึ่งเป็นเมืองเอกที่มีบรรดาศักดิ์เป็นเจ้าพระยา และผู้ได้รับพระราชทานตรานพรัตนราชวราภรณ์อีกจำนวน 20 สำรับ โดยปฐมจุลจอมเกล้าจัดเป็นชั้นที่มีลำดับเกียรติสูงสุดของเครื่องราชอิสริยาภรณ์ตระกูลจุลจอมเกล้าที่พระราชทานสำหรับฝ่ายหน้า จนกระทั่ง ในปี พ.ศ. 2443 มีการสถาปนาเครื่องราชอิสริยาภรณ์จุลจอมเกล้า ชั้นที่ 1 เพิ่มขึ้น เรียกว่า ปฐมจุลจอมเกล้าวิเศษ ซึ่งมีลำดับเกียรติสูงที่สุดสำหรับเครื่องราชอิสริยาภรณ์ตระกูลจุลจอมเกล้า ดังนั้น ชั้นปฐมจุลจอมเกล้าจึงมีลำดับเกียรติรองจากชั้นปฐมจุลจอมเกล้าวิเศษตั้งแต่นั้นมา
ส่วนฝ่ายใน (สตรี) นั้น พระองค์ทรงสร้างกล่องหมากและหีบหมากเป็นเครื่องยศสำหรับพระราชทานในทำนองเดียวกันกับเครื่องราชอิสริยาภรณ์จุลจอมเกล้าสำหรับพระราชทานฝ่ายหน้า แต่ไม่ได้พระราชทานโดยทางสืบสกุลและไม่จำกัดจำนวน โดยชั้นสูงที่สุด เรียกว่า กล่องปฐมจุลจอมเกล้า เทียบได้กับชั้นปฐมจุลจอมเกล้าสำหรับพระราชทานฝ่ายหน้า โดยมีลักษณะเป็นกล่องหมากทำด้วยเงินกาไหล่ทองจำหลักเป็นลายชัยพฤกษ์พื้นลงยาสีขาบ ฝากล่องมีดวงดาราปฐมจุลจอมเกล้าอยู่กลางอยู่กลาง ขอบนอกเป็นอักษรว่า "การพระราชพิธีบรมราชภิเษก ปีระกาเบญจศก จุลศักราช ๑๒๓๕" มีตลับข้างใน 4 ใบจัดเป็นครึ่งซีกตามรูปกล่อง จนกระทั่ง ในปี พ.ศ. 2436 พระองค์จึงพระราชดำริเห็นสมควรที่จะทรงสร้างเครื่องราชอิสริยาภรณ์จุลจอมเกล้าฝ่ายในขึ้น เพื่อให้สมาชิกผู้ได้รับพระราชทานได้ประดับตนเป็นที่แสดงเกียรติยศเพิ่มขึ้น โดยชั้นสูงที่สุดสำหรับพระราชทานแก่ฝ่ายใน คือ ปฐมจุลจอมเกล้า สำหรับพระราชทานแก่มหาสวามินีหรือคณาธิปตานี 1 ดวง และพระราชทานสำหรับฝ่ายในอีก 15 ดวง รวมทั้งสิ้น 16 ดวง
ในรัชสมัยพระบาทสมเด็จพระปรเมนทรมหาอานันทมหิดล ได้มีการแก้ไขกฎหมายว่าด้วยเครื่องราชอิสริยาภรณ์จุลจอมเกล้า โดยกำหนดจำนวนเครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้าไว้ 30 สำรับ และสำหรับพระราชทานฝ่ายใน 20 สำรับ โดยไม่นับรวมกับจำนวนสำรับที่พระราชทานแก่ผู้มีเกียรติจากต่างประเทศ
ลักษณะและองค์ประกอบ
เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สามารถแบ่งออกสำหรับพระราชทานให้ฝ่ายหน้าและฝ่ายใน โดยมีลักษณะดังนี้
ฝ่ายหน้า
เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายหน้านั้น 1 สำรับ ประกอบด้วย ดวงตรา ดารา และสายสร้อย ซึ่งมีลักษณะดังนี้ ดวงตราใช้สำหรับห้อยกับสายสะพายสีชมพู กว้าง 10 เซนติเมตร สำหรับ สะพายบ่าซ้ายเฉียงลงทางขวา
ฝ่ายใน
เครื่องราชอิสริยาภรณ์จุลจอมเกล้า ชั้นปฐมจุลจอมเกล้า สำหรับพระราชทานฝ่ายในนั้น 1 สำรับ ประกอบด้วย ดวงตราและดารา ซึ่งมีลักษณะดังนี้ หมายเหตุ: สำหรับพระราชินี ดาราประดับเพชรทั้งดวง
นอกจากนี้ ยังมี เครื่องหมายสำหรับประดับแพรแถบ สำหรับเครื่องราชอิสริยาภรณ์จุลจอมเกล้า ชั้นปฐมจุลจอมเกล้า โดยมีลักษณะเป็นรูป จ.จ.จ. ทองลงยาสีชมพูกับจุลมงกุฎทองลงยาสำหรับประดับกลางแพรแถบย่อสีชมพู และใช้ติดสำหรับดุมเสื้อซึ่งมีลักษณะเป็นรูปดอกไม้จีบด้วยแพรแถบสีชมพูประดับด้วยเครื่องหมายประดับแพรแถบดังที่กล่าวมาแล้วข้างต้น โดยมีสิทธิใช้ประดับเป็นดุมเสื้อเวลาแต่งเครื่องสากลโดยให้ประดับที่รังดุมคอพับของเสื้อชั้นนอกเบื้องซ้าย และสามารถใช้ประดับเมื่อสวมชุดไทย โดยบุรุษมีสิทธิใช้ประดับเป็นดุมเสื้อเวลาแต่งเสื้อชุดไทยสีสุภาพ โดยประดับที่อกเสื้อเบื้องซ้าย บริเวณปากระเป๋าเสื้อ ส่วนสตรีนั้น มีสิทธิใช้ประดับเป็นดุมเสื้อเวลาแต่งเสื้อชุดไทยเรือนต้น ชุดไทยจิตรลดา ชุดไทยอมรินทร์ และชุดไทยบรมพิมาน โดยประดับที่อกเสื้อเบื้องซ้าย
เครื่องยศ
อย่างไรก็ตาม ถึงแม้ในปัจจุบันจะมีระเบียบกำหนดเครื่องยศประกอบ แต่ก็มิได้พระราชทานให้ครอบครองอย่างประเพณีเดิม คงเชิญเครื่องยศมาตั้งประกอบในพิธีพระราชทานเครื่องราชอิสริยาภรณ์จุลจอมเกล้าเท่านั้น
การสืบตระกูล (ฝ่ายหน้า)
เครื่องราชอิสริยาภรณ์จุลจอมเกล้า ชั้นปฐมจุลจอมเกล้านั้น สามารถสืบตระกูลเครื่องราชอิสริยาภรณ์ได้ตระกูลเฉพาะผู้ได้รับปฐมจุลจอมเกล้าฝ่ายหน้าเท่านั้น โดยบุตรชายของผู้ได้รับพระราชทานนั้น จะได้รับสืบตระกูลตั้งแต่บิดายังมีชีวิตอยู่ แต่การสืบตระกูลจะสิ้นสุดลงเพียงชั้นนี้
คำนำหน้านาม (ฝ่ายใน)
ส่วนสตรี ผู้ที่สมรสกับเจ้านายฝ่ายหน้าในราชวงศ์จักรี คือ ตั้งแต่หม่อมเจ้าขึ้นไป ใช้คำนำหน้านามว่า หม่อม หรือ สกุลยศเดิม เช่น หม่อมราชวงศ์ และหม่อมหลวง ไม่ต้องเปลี่ยนเป็นท่านผู้หญิง เรียกลำลองว่า คุณท่าน
สำหรับเจ้านายฝ่ายใน คือ ราชสกุล ชั้นหม่อมเจ้าขึ้นไปให้ใช้คำนำหน้าพระนามตามเดิม ไม่ว่าจะได้รับพระราชทานชั้นใด ส่วนสตรีที่เป็นราชนิกูลชั้น หม่อมราชวงศ์ และหม่อมหลวง เมื่อได้รับพระราชทานปฐมจุลจอมเกล้า ใช้คำนำหน้านามว่า "ท่านผู้หญิง "
เกียรติยศศพ
ผู้ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้า เมื่อวายชนม์จะใช้คำว่า "ถึงแก่อสัญกรรม" และจะได้รับพระราชทานเกียรติยศศพ แต่ถ้าผู้วายชนม์เป็นสมาชิกราชตระกูล ดำรงตำแหน่งสำคัญ หรือได้รับพระราชทานเครื่องราชอิสริยาภรณ์ตระกูลอื่นที่มีลำดับเกียรติสูงกว่าก็อาจได้รับเกียรติยศศพสูงขึ้น โดยจะได้รับพระราชทานเกียรติยศศพ ดังนี้